smcproject/ml-wiki-sentences huggingface dataset:
ഏതെങ്കിലും ഉത്തേജനം ലഭിക്കുമ്പോഴുണ്ടാകുന്ന ഉത്തേജക-ഊർജ്ജം (excitatory potential) ഒന്ന്.
മറ്റൊന്ന്, അതോടൊപ്പമുണ്ടാകുന്ന പ്രതിബന്ധക-ഊർജ്ജം (inhibitory potential).
ഇതിൽ ആദ്യത്തേതിന്റെ ശക്തി കൂടിയിരിക്കുകയും രണ്ടാമത്തേതിന്റെ ശക്തി കുറഞ്ഞിരിക്കുകയും ചെയ്താൽ അത്തരക്കാർ അന്തർമുഖരായിത്തീരാനാണ് സാധ്യത എന്ന് ഐസങ്ക് കരുതുന്നു.
ഡിസ്തൈമിക്കുകളിൽ ഉത്തേജക-ഊർജ്ജം പെട്ടെന്നും പ്രതിബന്ധക-ഊർജ്ജം സാവധാനവും ആണ് ഉണ്ടാകുന്നതെന്ന് പാവ്ലോവിന്റെ പരീക്ഷണങ്ങളുടെ മാതൃകയിൽ നടത്തിയ വ്യവസ്ഥാപനപരീക്ഷണങ്ങളിലൂടെ (conditioning experiment) തെളിയുകയുണ്ടായി.
ഈ കണ്ടുപിടിത്തത്തെ, ഡിസ്തൈമിക്കുകൾ അന്തർമുഖരും ഹിസ്റ്റീരിക്കുകൾ ബഹിർമുഖരും ആയിട്ടാണ് കാണപ്പെടുന്നതെന്ന അഭിപ്രായത്തിന്റെ പശ്ചാത്തലത്തിൽ നോക്കുമ്പോൾ അന്തർമുഖതയ്ക്കു കാരണം ഉത്തേജക-ഊർജ്ജം പെട്ടെന്നും, പ്രതിബന്ധക-ഊർജ്ജം സാവധാനത്തിലും അവരിൽ ഉണ്ടാകുന്നതായിരിക്കാം എന്നു അനുമാനിക്കാം.
ഐസങ്കിന്റെ മേൽനോട്ടത്തിൽ ഫ്രാങ്ക്സ് എന്ന മനഃശാസ്ത്രജ്ഞനാണ് ഈ നിഗമനങ്ങൾക്ക് സഹായകമായ പരീക്ഷണങ്ങൾ നടത്തിയത്.
ഇതിനെ തുടർന്ന് അന്തർമുഖർക്കും ബഹിർമുഖർക്കും (ഡിസ്തൈമിക്കുകൾക്കും ഹിസ്റ്റീരിക്കുകൾക്കും) തമ്മിൽ ശാരീരിക-മാനസികവൃത്തികളിൽ എന്തെല്ലാം വ്യത്യാസങ്ങളുണ്ടെന്നതിനെക്കുറിച്ച് നടത്തിയ നിരവധി പരീക്ഷണങ്ങളിൽനിന്നു തെളിഞ്ഞ കുറെ വസ്തുതകൾ താഴെ ചേർക്കുന്നു:
അന്തർമുഖർ താരതമ്യേന പൊക്കം കൂടിയവരും മെലിഞ്ഞവരും (leptosomatic) ആയി കാണപ്പെടുന്നു.
ഇവരിൽ ഉമിനീരുത്പാദനം കുറവാണ്.
വ്യായാമംകൊണ്ടു വരുന്ന മാറ്റങ്ങൾ (കൂടുതൽ പ്രാണവായു സ്വീകരിക്കുക, നാഡീസ്പന്ദനം വർധിക്കുക, രക്തത്തിലെ ഗ്ളൂക്കോസ് അധികമായി ഉപയോഗപ്പെടുത്തുക മുതലായവ) അന്തർമുഖരിൽ കൂടുതലായി കാണപ്പെടുന്നു.
നടക്കാനിരിക്കുന്ന കാര്യങ്ങളിൽ അധികം പ്രതീക്ഷ പുലർത്തുകയും കഴിഞ്ഞുപോയ സംഭവങ്ങളെ വിലയിരുത്തുമ്പോൾ നേട്ടങ്ങളെ ഉള്ളതിലും ചെറുതാക്കി കാണുകയും ചെയ്യുന്നു.
സ്ഥിരോത്സാഹം അന്തർമുഖരിൽ കൂടുതലാണ്.
എന്നാൽ പ്രവൃത്തി ചെയ്യുന്നതിന് വേഗം കുറവാണ്.
ബുദ്ധിപരമായ നർമബോധം (congnitive humour) ആണ് അവർ ഇഷ്ടപ്പെടുക.
കഥകൾ കെട്ടിച്ചമയ്ക്കാനുള്ള കഴിവ് അന്തർമുഖർക്കു കുറവാണ്.
അന്തർമുഖരിൽ വ്യവസ്ഥാപനം (conditioning) എളുപ്പമാണ്.
വ്യവസ്ഥാപനം നീക്കൽ (exitinction) പ്രയാസകരവും.
മനോരോഗത്തിൽ
ലഘുമനോരോഗം (neurosis) ബാധിക്കാനിടയായാൽ അന്തർമുഖർ ഡിസ്തൈമിക്കുകൾ ആകാനാണ് സാധ്യത.
അതുപോലെ ചിത്തരോഗം ബാധിക്കാനിടയായാൽ സ്കിസോഫ്രേനിയ എന്ന രോഗത്തിനടിമപ്പെടാൻ കൂടുതൽ സാധ്യതയുണ്ട്.
മത-സൻമാർഗ-രാഷ്ട്രീയാഭിപ്രായങ്ങളിൽ അന്തർമുഖർ മൃദുലമനസ്കരായിട്ടാണ് കാണപ്പെടുന്നത്.
അതായത് യുദ്ധം അരുത്; മരണശിക്ഷ പാടില്ല; ലക്ഷ്യം മാർഗ്ഗത്തെ സാധൂകരിക്കുകയില്ല; ധാർമികമൂല്യങ്ങളിൽ ഇരട്ടത്താപ്പുനയം പാടില്ല; കുറ്റവാളികളെ ശിക്ഷിക്കുകയല്ല ചികിത്സിക്കുകയാണ് വേണ്ടത്; മതവിദ്യാഭ്യാസം അഭിലഷണീയമാണ്; ദേശവത്കരണം കാര്യക്ഷമത കുറയ്ക്കും; മരണാനന്തരം ജീവിതമുണ്ട്; ദേശീയ വിപത്തുകൾക്ക് സാൻമാർഗിക മൂല്യങ്ങളുടെ തകർച്ചയാണു കാരണം-ഇങ്ങനെ പോകുന്നു അന്തർമുഖരുടെ വിശ്വാസപ്രമാണങ്ങൾ.
കലാസ്വാദനത്തിൽ അന്തർമുഖർ ക്ളാസ്സിക് മാതൃകയിലുള്ള കൃതിയാണ് കൂടുതലിഷ്ടപ്പെടുന്നത്.
അന്തർമുഖത എന്നത് പല സ്വഭാവഗുണങ്ങൾ ചേർന്ന പേർസണാലിറ്റി മാതൃക (personality type) ആണെന്ന് ഇന്നുപരക്കെ അംഗീകരിക്കപ്പെട്ടിരിക്കുന്നു.
അന്തർമുഖത അളക്കാനുള്ള പല പരീക്ഷകളും (tests) ഇന്നു നടപ്പിലുണ്ട്.
ചോദ്യോത്തരരൂപത്തിലുള്ള പരീക്ഷകളാണ് അധികവും.
ഇക്കൂട്ടത്തിൽ ഏറ്റവും പ്രസിദ്ധിയാർജിച്ചവ ബേൺറൂട്ടർ പെർസണാലിറ്റി ഇൻവെന്ററി, ആൻ ഇൻവെന്ററി ഒഫ് ഫാക്ടേർസ് എസ്.റ്റി.
ഡി.സി.ആർ., മോഡ്സ്ലേ പെർസണാലിറ്റി ഇൻവെന്ററി എന്നിവയാകുന്നു.
അവലബം പുറംകണ്ണികൾ http://www.myersbriggs.org/my-mbti-personality-type/mbti-basics/extraversion-or-introversion.asp Archived 2014-07-01 at the Wayback Machine .
http://changingminds.org/explanations/preferences/extravert_introvert.htm http://www.mypersonality.info/personality-types/extraverted-introverted/ Archived 2011-07-21 at the Wayback Machine .
http://home-ed.info/parenting/Int_ext_prefer.html Archived 2011-07-21 at the Wayback Machine .
http://www.personalbrandingblog.com/what%E2%80%99s-your-preference-extraversion-or-introversion/ http://www.queendom.com/tests/access_page/index.htm?idRegTest=697 http://www.socionics.us/theory/ext_int.shtml Archived 2011-09-27 at the Wayback Machine .
http://www.facebook.com/pages/Introversion/112174985468529 കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അന്തർമുഖത എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അന്തർവാഹിനിയുദ്ധമുറ ഇംഗ്ലീഷ് വിലാസം https://ml.wikipedia.org/wiki/Submarine_warfare ജപ്പാന്റെ അന്തർവാഹിനി 2006
ഒന്നാം ലോകയുദ്ധകാലത്ത് ജർമനി മുങ്ങിക്കപ്പലുകൾ ഉപയോഗിച്ച് സഖ്യകക്ഷികളുടെ കപ്പലുകൾക്ക് വൻതോതിൽ നാശനഷ്ടങ്ങൾ വരുത്തി.
അതോടുകൂടിയാണ് അന്തർവാഹിനികൾക്ക് നാവികസേനയിൽ സമരതന്ത്രപ്രധാനമായ ഒരു സ്ഥാനം ലഭിച്ചത്.
യുദ്ധാവശ്യങ്ങൾക്കുള്ളതും അല്ലാത്തതുമായ ചരക്കുകൾ വഹിച്ചുകൊണ്ടുപോകുന്ന കപ്പലുകൾക്ക് നാശനഷ്ടങ്ങൾ വരുത്തിയും സഖ്യകക്ഷികളുടെ കപ്പൽഗതാഗതം താറുമാറാക്കിയും കടലിൽ ആധിപത്യം സ്ഥാപിക്കുകയായിരുന്നു ജർമനിയുടെ ഉദ്ദേശ്യം.
ഇത് പൂർണമായും സാധിക്കാൻ ജർമനിക്കു കഴിഞ്ഞില്ല.
രണ്ടാംലോകയുദ്ധകാലത്ത് ജപ്പാന്റെ ബഹുഭൂരിപക്ഷം കപ്പലുകളേയും നശിപ്പിക്കുന്നതിന് അമേരിക്കൻ അന്തർവാഹിനികൾക്ക് കഴിഞ്ഞു.
ആക്രമണേതര-ഉപയോഗങ്ങൾ
ആക്രമണേതരമായ ആവശ്യങ്ങൾക്കും അന്തർവാഹിനി ഉപയോഗിക്കാവുന്നതാണ്.
ചാരൻമാരേയും അട്ടിമറിക്കാരേയും ശത്രുരാജ്യങ്ങളിൽ ഇറക്കുന്നതിനും, ഭക്ഷണസാധനങ്ങളും ആയുധസാമഗ്രികളും ഒറ്റപ്പെട്ടയിടങ്ങളിൽ എത്തിക്കുന്നതിനും, തുറമുഖങ്ങളും മറ്റും ശത്രുക്കളുടെ ആക്രമണത്തിൽ നിന്നും രക്ഷിക്കുന്നതിനും, മറ്റു കപ്പലുകൾക്ക് അകമ്പടി സേവിക്കുന്നതിനും മുങ്ങിക്കപ്പൽ ഫലപ്രദമായി ഉപയോഗിക്കാവുന്നതാണ്.
വളരെ പരിമിതമായ തോതിൽ ആണെങ്കിലും മറ്റു മാർഗങ്ങളൊന്നും ഉപയോഗിക്കാൻ പറ്റാത്തയിടങ്ങളിൽ സൈന്യങ്ങളെ എത്തിക്കുന്നതിനും അന്തർവാഹിനി വളരെ സഹായകമാണ്.
റഡാർ മറൈൻ റഡാർ
റഡാറുകളുടെ കണ്ടുപിടിത്തം അന്തർവാഹിനികളുടെ ഉപയോഗത്തിൽ സമൂലമായ പരിവർത്തനം വരുത്തി.
രാത്രികാലങ്ങളിൽ ആക്രമണം നടത്തുന്നതിന് റഡാറുകൾ വളരെ സഹായകമാണ്.
എന്തെന്നാൽ, റഡാർ ഘടിപ്പിച്ചിട്ടുള്ള വിമാനങ്ങൾക്ക് ജലപ്പരപ്പിലുളള അന്തർവാഹിനികളെ എളുപ്പം കണ്ടുപിടിക്കാം.
ഇതിൽനിന്നും രക്ഷനേടുന്നതിന് സ്നോർക്കൽ കുറച്ചൊക്കെ സഹായകമാണെങ്കിലും അതിൽ നിന്നും പുറപ്പെട്ടിരുന്ന ശബ്ദം ശത്രുക്കളെ ക്ഷണിച്ചു വരുത്തുന്ന തരത്തിലുള്ളതായിരുന്നു.
ഇതിനെ അതിജീവിക്കുന്നതിനുള്ള പരീക്ഷണങ്ങളെന്ന നിലയ്ക്കാണ് ജർമനി, ജാരണ വസ്തുക്കൾ ഉപയോഗിച്ചുള്ള സംവൃതചക്രയന്ത്ര(closed cycle engines)ങ്ങൾ ഘടിപ്പിച്ച അന്തർവാഹിനികൾ നിർമിച്ചുതുടങ്ങിയത്.
ഈ അവസരത്തിൽ പ്രാഥമിക ബാറ്ററി (primary cell) ഉപയോഗിച്ചുകൊണ്ടുള്ള ഊർജ്ജോത്പാദന സംരംഭങ്ങൾ പരീക്ഷണവിധേയമാക്കിയെങ്കിലും ഫലപ്രദമാക്കാൻ കഴിഞ്ഞില്ല.
ഈ സന്ദർഭത്തിലാണ് അണുശക്തിയുടെ ഉപയോഗം നിലവിൽവന്നത്.
അണുശക്തി അന്തർവാഹിനികൾ ടൈഫൂൺ ക്ലാസ് അണുശക്തി അന്തർവാഹിനി
വളരെ കുറച്ച് ഇന്ധനത്തിൽനിന്നും വളരെ കൂടുതൽ ഊർജ്ജം ജാരണ വസ്തുക്കളുടെ സഹായമില്ലാതെതന്നെ ലഭിക്കും എന്നുള്ളതാണ് അണുശക്തിയുടെ മേൻമ.
തൻമൂലം അണുശക്തികൊണ്ടു പ്രവർത്തിക്കുന്ന അന്തർവാഹിനികൾക്ക് വളരെയധികം സമയം അന്തരീക്ഷവായുവുമായി സമ്പർക്കമില്ലാതെ തന്നെ സമുദ്രാന്തർഭാഗത്തു കഴിയാം.
അതുകൊണ്ട് ഏറ്റവും കൂടിയ വേഗം കിട്ടത്തക്കവിധത്തിൽ അതു രൂപകല്പന ചെയ്യുന്നതിനും സാധിക്കും.
മാത്രമല്ല, വലിപ്പവും വർധിപ്പിക്കാം.
ഈ പ്രത്യേകതകൾ കണക്കിലെടുത്തുകൊണ്ടാണ് അവയിൽ ആയുധസജ്ജീകരണം നടത്തിയിരിക്കുന്നത്.
മറ്റൊരു പ്രത്യേകത അവയുടെ സമുദ്രാന്ത്രർഭാഗത്തെ നില എവിടെ വേണമെങ്കിലും ആകാമെന്നതിനാൽ ശത്രുക്കൾക്ക് അവയെ കണ്ടുപിടിക്കുക ക്ഷിപ്രസാധ്യമല്ലന്നതാണ്.
അണുശക്തികൊണ്ടോടുന്ന അന്തർവാഹിനികളെ കാലാവസ്ഥയും മറ്റും ബാധിക്കുകയില്ലെങ്കിലും ഇവയ്ക്കും ചില പരിമിതികൾ ഉണ്ട്.
വലിയ ആഴത്തിൽ മുങ്ങിക്കിടക്കുമ്പോൾ, ഉപരിതലത്തിനോടടുത്തു മാത്രമുപയോഗിക്കാൻ കഴിയുന്ന പെരിസ്ക്കോപ്പ്, റഡാർ ‍, റേഡിയൊ മുതലായവ പ്രയോജനപ്പെടുത്താൻ കഴിയുന്നതല്ല.
അതിനാൽ ഗതാഗതം നടത്തുന്നതിനും ശത്രുക്കളെ ആക്രമിക്കുന്നതിനും ആക്രമത്തിൽനിന്നും രക്ഷ നേടുന്നതിനും മററും പൂർണമായും ജലാന്തർഭാഗത്തെ ശബ്ദങ്ങളെ ആശ്രയിക്കേണ്ടിയിരിക്കുന്നു.
അതിനുവേണ്ടി അവയിൽ ശക്തിയേറിയ സോണാർ ഉപകരണങ്ങൾ സജ്ജീകരിക്കേണ്ടതാവശ്യമാണ്.
ജലാന്തർഭാഗത്തുള്ള ശബ്ദങ്ങളെ ശ്രവിച്ച് തിരിച്ചറിയുന്നതിനായി കപ്പലുകൾക്ക് പലപ്പോഴും വിവിധ ആഴങ്ങളിൽ സഞ്ചരിക്കേണ്ടതായി വരുന്നു.
നശീകരണ മുങ്ങിക്കപ്പലുകൾക്ക് വളരെ ദൂരത്തിൽവച്ചുതന്നെ ഇതര അന്തർവാഹിനികളെ തിരിച്ചറിയാൻ സാധിക്കുന്നതാണ്.
അന്തർവാഹിനികളിൽ സജ്ജീകരിച്ചിട്ടുള്ള ആയുധങ്ങളിൽ ഏറ്റവും പ്രധാനപ്പെട്ടത് ടോർപിഡൊ ആണ്.
ഇന്നത്തെ അന്തർവാഹിനികളിലെല്ലാം സ്വയം ലക്ഷ്യപ്രാപ്തിയുള്ള ടോർപിഡോകളാണ് ഘടിപ്പിക്കാറുള്ളത്.
മിസൈലുകൾ 1971 ലെ ഇന്ത്യ-പാക്ക് യുദ്ധത്തിൽ തകർന്ന പക്ക് അന്തർവാഹിനി ക്രൂസ് മിസൈൽ
അന്തർവാഹിനികളെ അവയുടെ നിർമ്മാണോദ്ദേശ്യത്തെ ആസ്പദമാക്കി പലതായി തിരിച്ചിട്ടുണ്ട്.
അവയിൽ, റഡാർ പിക്കറ്റ് ക്ലാസ് നിരീക്ഷണങ്ങൾക്കും മറ്റുമായി ഉപയോഗിക്കുന്നു.
1971 ഡിസംബറിലെ ഇന്ത്യ -പാക് യുദ്ധത്തിൽ നശിക്കപ്പെട്ട പാകിസ്താന്റെ ഖാസി അന്തർവാഹിനി- ജലനിരപ്പിനു മുകളിൽ ഏറ്റവും കൂടുതൽ ആയുധം സജ്ജീകരിച്ചിട്ടുള്ളത് ഇടത്തരം മിസൈലുകൾ ഉള്ളവയിലാണ്.
ഇവ മിക്കവാറും അണുശക്തികൊണ്ട് പ്രവർത്തിക്കുന്നു.
ബ്രിട്ടൻ നിർമിച്ച ഒരു മാതൃകയിൽ, 2,760 കി.
സഞ്ചരിക്കാൻ കഴിയുന്ന 16 മിസൈലുകൾ ആണുള്ളത്.
അണുശക്തികൊണ്ടോടുന്നവയ്ക്ക് സമുദ്രത്തിൽ ഏതു തട്ടിലും സഞ്ചരിക്കാമെന്നതിനാൽ ഏതു ലക്ഷ്യത്തിലേക്കും മിസൈലുകൾ വിക്ഷേപിക്കാകുന്നതാണ്.
മാത്രമല്ല മുങ്ങിക്കപ്പലുകൾക്ക് മിസൈലുകൾ വിക്ഷേപിക്കുന്നതിന് ജലപ്പരപ്പിൽ വരേണ്ടതുമില്ല.
കൂടാതെ അവയ്ക്ക് അണുവായുധങ്ങൾ വഹിക്കുന്നതിനും കഴിവുണ്ട്.
സമുദ്രാന്തർഭാഗത്തുനിന്നും മിസൈൽ വിക്ഷേപിക്കുന്നതിനുള്ള ഏറ്റവും വലിയ സൌകര്യം അവ എവിടെനിന്നു വിക്ഷേപിക്കുന്നുവെന്ന് ശത്രുക്കൾക്കു കണ്ടുപിടിക്കാൻ സാധിക്കില്ല എന്നുള്ളതാണ്.
അണുശക്തികൊണ്ടോടുന്ന അന്തർവാഹിനികളുടെ ആവിർഭാവം നാവിക യുദ്ധതന്ത്രത്തെ വളരെയധികം സങ്കീർണമാക്കിയിട്ടുണ്ട്.
യുദ്ധത്തിൽ അവയ്ക്ക് എത്രകണ്ട് ഫലപ്രദമായി പ്രവർത്തിക്കാമെന്നത് ഇനിയും തെളിയിക്കേണ്ടിയിരിക്കുകയാണ്.
ശീതയുദ്ധക്കാലത്ത് യു.എസ്സിന്റേയും സോവിയറ്റ് യൂണിയന്റേയും അന്തർവാഹിനിപ്പടകൾ നിരന്തരമായി പരസ്പരം മത്സരിച്ചിരുന്നു.
1971 ലെ ഇന്തോ-പാക് യുദ്ധത്തിൽ പി.എൻ.എസ്., ഖാസി(PNS ghazi)യ്ക്ക് സംഭവിച്ച അപകടം ദക്ഷിണേഷ്യൻ പ്രദേശത്തെ ഒരു അന്തർവാഹിനി ദുരന്തമാണ്.
1982-ലെ ഫാൽക്ലൻഡ്സ് യുദ്ധത്തിൽ ബ്രിട്ടിഷ് നാവികസേന ആർജന്റീനൻ നാവികസേനയ്ക്കെതിരായി ആണവ അന്തർവാഹിനികൾ വിന്യസിക്കുകയുണ്ടായി.
ഇതുകൂടികാണുക
അന്തർവാഹിനി അവലംബം പുറംകണ്ണികൾ http://www.navy.mil/navydata/cno/n87/history.html Archived 2011-08-01 at the Wayback Machine .
Images for Submarine warfare.
http://www.spartacus.schoolnet.co.uk/FWWunrestricted.htm Archived 2008-10-05 at the Wayback Machine .
http://web.mst.edu/~rogersda/umrcourses/ge342/Submarine%20Warfare%20In%20The%20Civil%20War.pdf Images for missile കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അന്തർവാഹിനി യുദ്ധമുറ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ആയുസ്സിന്റെ പുസ്തകം
സി.വി. ബാലകൃഷ്ണൻ എഴുതിയ മലയാളം നോവലാണ്‌ ആയുസ്സിന്റെ പുസ്തകം .
1983 ഏപ്രിൽ മാസം മുതൽ മാതൃഭൂമി ആഴ്ചപ്പതിപ്പിൽ ഖണ്ഡശ: വെളിച്ചം കണ്ട ഈ കൃതി, പുസ്തകരൂപത്തിൽ ആദ്യമായി പ്രസിദ്ധീകരിച്ചത് 1984-ൽ ആണ്‌.
മധ്യതിരുവിതാംകൂറിൽ നിന്നുള്ള ക്രിസ്ത്യാനികളായ കുടിയേറ്റക്കാരുടെ മലബാറിലെ ഒരു ഗ്രാമം പശ്ചാത്തലമാക്കിയാണ്‌ ഇതിലെ കഥ.
ആദ്യവസാനം ബൈബിളിനെ പിന്തുടരുന്ന  ഭാഷയും ആഖ്യാനശൈലിയും ഈ കൃതിയുടെ ഒരു പ്രത്യേകതയാണ്‌.
ജീവിതത്തിൽ തന്നെ ഭൂതാവിഷ്ടരായി തീർന്ന ഗ്രാമീണരുടേയും അവർ അറിഞ്ഞും അറിയാതെയും സൃഷ്ടിക്കുന്ന കെട്ടുപാടുകളുടേയും കഥയെന്നതിനൊപ്പം ആ അസ്വസ്ഥലോകത്തിൽ മനുഷ്യാന്തസ്സ് തേടുന്ന കൗമാരപ്രായക്കാരനായ യോഹന്നാന്റെ പതറിയ അന്വേഷണങ്ങളുടേയും പേരില്ലാത്ത വേദനകളുടേയും പരവശതകളുടേയും കൂടി കഥയെന്ന് ഈ കൃതിയെ പ്രമുഖ കഥാകൃത്ത് സക്കറിയ വിശേഷിപ്പിക്കുന്നു.
യോഹന്നാന്റെ മുത്തച്ഛൻ പൗലോ ഒരു ദുർബ്ബലനിമിഷത്തിൽ, അവന്റെ സഹോദരി ആനിയുടെ സുഹൃത്തായിരുന്ന റാഹേൽ എന്ന പെൺകുട്ടിയെ അനാശാസ്യമാം വിധം സ്പർശിച്ചതിനെ തുടർന്നു പൗലോയും മകൻ തോമായും തമ്മിലുണ്ടാകുന്ന ഏറ്റുമുട്ടലിലാണ്‌ നോവലിന്റെ തുടക്കം.
അപമാനിതനായ പൗലോ ആത്മഹത്യ ചെയ്യുന്നു.
ചെറുബാല്യത്തിലെ അമ്മ തെരേസയെ നഷ്ടപ്പെടുകയും അപ്പനിൽ നിന്ന് അവഗണന മാത്രം നേടുകയും ചെയ്തിരുന്ന യോഹന്നാനെ മുത്തച്ഛന്റെ മരണം കൂടുതൽ ഏകാകിയാക്കി.
സഹോദരി ആനി ഇടവകയിലെ അസിസ്റ്റന്റ് വികാരി മാത്യുവിനൊപ്പം പട്ടണത്തിലേയ്ക്ക് ഒളിച്ചോടുകയും, കാമുകി റാഹേൽ കന്യാസ്ത്രിയാവുകയും കൂടി ചെയ്തപ്പോൾ കൂടുതൽ ഒറ്റപ്പെട്ട യോഹന്നാൻ, സുന്ദരിയായ സാറ എന്ന വിധവയിൽ ആശ്വാസം കണ്ടെത്തി.
സാറായെ വിവാഹം കഴിക്കാൻ ആഗ്രഹിച്ച തോമാ, മകനും അവളുമായുള്ള സംഗമം കണ്ടെത്തുന്നു.
സാറായെ തോമാ കഴുത്തു ഞെരിച്ചു കൊല്ലുന്നതിനെ തുടർന്നുള്ള യോഹന്നാന്റെ വിഹ്വലതയുടെ ചിത്രീകരണത്തിലാണ്‌ നോവൽ സമാപിക്കുന്നത്.
പൂച്ചവേട്ടയും പരദൂഷണവും തൊഴിലാക്കിയിരുന്ന പോസ്റ്റ്മാൻ പീറ്റർ, ഗ്രാമത്തിലെ കുമാരന്മാർക്ക്  "കൊച്ചുപുസ്തകങ്ങളും" ലൈംഗികതയിലെ ആദ്യപാഠങ്ങളും കൈമാറിയിരുന്ന ബാർബർ ലോഹിതാക്ഷൻ തുടങ്ങി വ്യത്യസ്തതയുള്ള ഏറെ കഥാപാത്രങ്ങൾ ഈ കൃതിയിലുണ്ട്.
സ്കൂൾ അദ്ധ്യാപകനായി കാസർകൊഡ് ജില്ലയിലെ ഒരു ഗ്രാമത്തിൽ കഴിഞ്ഞ കാലത്ത് കണ്ടുമുട്ടിയ മനുഷ്യരാണ്‌ ഈ നൊവലിലെ കഥാപാത്രങ്ങളുടെ മാതൃകകൾ എന്ന് നോവലിസ്റ്റ് വെളിപ്പെടുത്തിയിട്ടുണ്ട്.
1979-ലെ ക്രിസ്മസ് രാത്രിയിൽ കൽക്കത്തയിലെ പ്രശസ്തമായ സെയിന്റ് പോൾസ് കത്തീഡ്രലിൽ, അനേകം പേരുടെ വിരല്പാടുകൾ പതിഞ്ഞ ഒരു പഴയ ബൈബിൾ കയ്യിലെടുത്തതിനെ തുടർന്നുണ്ടായ ഓർമ്മകൾക്കൊപ്പമാണ്‌ ആയുസ്സിന്റെ പുസ്തകം ഒരാശയമായി തന്റെ മനസ്സിൽ രൂപപ്പെട്ടതെന്ന് നോവലിനെഴുതിയ ആമുഖത്തിൽ സി.വി. ബാലകൃഷ്ണൻ വെളിപ്പെടുത്തുന്നു.
ഈ നോവൽ ഏറെ ശ്രദ്ധിക്കപ്പെട്ടത് ബൈബിളിന്റെ അഗാധസ്വാധീനമുള്ള അതിലെ ആഖ്യാനശൈലിയുടേയും ഭാഷയുടേയും പേരിലാണ്‌.
നോവലിന്റെ മൂന്നാം അദ്ധ്യായത്തിലെ ഈ ഭാഗം അതിന്റെ ശൈലിയ്ക്ക് മാതൃകയാണ്‌: “ തോമാ തെരേസയെ ഭാര്യയായി എടുത്തതു മുപ്പതു വയസ്സുള്ളപ്പോഴാണ്‌.  അവൾ ഗർഭം ധരിച്ച് ആനിയെ പ്രസവിച്ചു.  തോമാ തന്റെ ഭാര്യയെ പിന്നെയും പരിഗ്രഹിച്ചു.  തൽഫലമായി അവൾ ഒരു മകനെ പ്രസവിച്ചു.  അവന്‌ യോഹന്നാൻ എന്നു പേരിട്ടു.  തെരേസയുടെ ആയുഷ്കാലം ആകെ നാല്പത്തിരണ്ടു സം‌വത്സരമായിരുന്നു. ”
42-ആം അദ്ധ്യായത്തിന്റെ തുടക്കത്തിൽ ഇടവകയിലെ കൊച്ചച്ചൻ മാത്യുവിന്റെ ചിന്താലോകം അവതരിപ്പിക്കുന്നത് ബൈബിളിലെ ഉത്തമഗീതം നിഴലിയ്ക്കുന്ന ഈ വരികളിലാണ്‌: “ 'ശീതകാലം കഴിഞ്ഞു; മഴയും മാറിപ്പോയല്ലോ. പുഷ്പങ്ങൾ ഭൂമിയിൽ കാണായ് വരുന്നു.  വള്ളിത്തല മുറിക്കുംകാലം വന്നിരിക്കുന്നു;  കുറുപ്രാവിന്റെ ശബ്ദവും നമ്മുടെ നാട്ടിൽ കേൾക്കുന്നു.'  ശാലോമോനെ ഓർത്തും, സായഹ്നം എത്ര വിശുദ്ധമെന്നു നിരൂപിച്ചും മാത്യു നടന്നു. ”
1940-കളുടെ പശ്ചാത്തലത്തിൽ മലബാറിലെ ക്രിസ്ത്യൻ കുടിയേറ്റക്കാരുടെ കഥ പറഞ്ഞ എസ്.കെ. പൊറ്റെക്കാടിന്റെ വിഷകന്യക എന്ന പ്രസിദ്ധ നോവലുമായി ആയുസ്സിന്റെ പുസ്തകത്തെ താരതമ്യം ചെയ്യാറുണ്ട്.
പൊറ്റെക്കാട്, വെളിയിൽ നിന്നുള്ള നിരീക്ഷകന്റെ നിലപാടിൽ കഥ പറഞ്ഞപ്പോൾ, നോവലിന്റെ ലോകത്തിലെ ഒരംഗമെന്ന നിലയിലാണ്‌ ബാലകൃഷ്ണന്റെ ആഖ്യാനമെന്ന് സക്കറിയ ചൂണ്ടിക്കാണിച്ചിട്ടുണ്ട്.
1940-കളിൽ നിന്ന് 1960-കളിലെത്തിയപ്പോൾ കുടിയേറ്റക്കാരുടെ ലോകത്തിൽ വന്ന മാറ്റത്തേയും ആയുസ്സിന്റെ പുസ്തകം പതിഫലിപ്പിക്കുന്നു.
ഏറെ ശ്രദ്ധിക്കപ്പെട്ട ഈ നോവൽ അനേകം പതിപ്പുകളിലൂടെ കടന്നുപോയി.
ആയുസ്സിന്റെ പുസ്തകം തമിഴ് ഭാഷയിൽ, "ഉയിർ പുത്തഗം" എന്ന പേരിൽ മൊഴിമാറ്റം ചെയ്യപ്പെട്ടിട്ടുണ്ട്.
ഇതിന്റെ നാടകാവിഷ്കരണം സംഗീത നാടക അക്കാദമിയുടെ അമച്വർ നാടകോത്സവത്തിൽ അഞ്ചു പുരസ്കാരങ്ങൾ നേടി.
അവലംബം 1 2 3 സി.വി. ബാലകൃഷ്ണൻ , ആയുസ്സിന്റെ പുസ്തകം (പത്താം പതിപ്പ്), പ്രസാധകർ, ഡി.സി. ബുക്ക്സ് 1 2 Book of Life, 2008 മേയ് 16-ആം തിയതിയിലെ ഹിന്ദു ദിനപത്രത്തിൽ പി.കെ. അജിത്കുമാർ എഴുതിയ പുസ്തക നിരൂപണം Archived 2013-07-20 at the Wayback Machine .
ആയുഷ് വകുപ്പ് (കേരളം) ഇംഗ്ലീഷ് വിലാസം https://ml.wikipedia.org/wiki/AYUSH_(Kerala)
ആയുർവേദം , യോഗ , പ്രകൃതിചികിത്സ , യുനാനി , സിദ്ധ , ഹോമിയോപ്പതി എന്നീ ചികിത്സാ സമ്പ്രദായങ്ങളെ എകോപിപ്പിച്ചുകാണ്ട് കേരള സർക്കാർ 2015 ഓഗസ്റ്റ് 5-നു രൂപീകരിച്ച പുതിയ വകുപ്പാണ് ആയുഷ് വകുപ്പ് (AYUSH Department) .
കേരളത്തിൻറെ ഈ തനതു ചികിത്സാ സമ്പ്രദായങ്ങളെ വികസിപ്പിക്കുന്നതിനും ഇവയുടെ പ്രാധാന്യം ലോകത്തിനു മുമ്പിൽ അവതരിപ്പിക്കുന്നതിനും വേണ്ടിയാണ് വകുപ്പ് രൂപീകരിച്ചത്.
മുഖ്യമന്ത്രി ഉമ്മൻ ചാണ്ടിയാണ് വകുപ്പിന്റെ ഉദ്ഘാടനം നിർവ്വഹിച്ചത്.
ഈ വകുപ്പിന്റെ രൂപീകരണത്തോടെ ഏറ്റവും ഗുണകരമായതും പ്രകൃതിക്കനുയോജ്യമായതുമായ ചികിത്സാരീതികൾ ഒരു വകുപ്പിനു കീഴിലാകുന്നു.
ഇതോടെ കേരളത്തിലെ 23 മെഡിക്കൽ കോളേജുകളും 160 സർക്കാർ ആശുപത്രികളും 2180 ഡിസ്പെൻസറികളും 35 സബ്സെന്ററുകളും ആയുഷ് വകുപ്പിനു കീഴിൽ പ്രവർത്തിക്കും.
വകുപ്പിന്റെ ആസ്ഥാന മന്ദിരമായ ആയുഷ് ഭവൻ തിരുവനന്തപുരത്തെ ആയുർവേദ ആശുപത്രിക്കു സമീപം നിർമ്മിക്കും.
ആയുഷ് ഭവന്റെ തറക്കല്ലിടൽ ചടങ്ങ് ഉദ്ഘാടനം ചെയ്തതും മുഖ്യമന്ത്രി ഉമ്മൻ ചാണ്ടിയാണ്.
ഇന്ത്യയിൽ ആയുഷ് വകുപ്പ് രൂപീകരിക്കുന്ന മൂന്നാമത്തെ സംസ്ഥാനമാണ് കേരളം .
ഹിമാചൽ പ്രദേശും രാജസ്ഥാനുമാണ് ഇതിനുമുമ്പ് ആയുഷ് വകുപ്പ് രൂപീകരിച്ച മറ്റു സംസ്ഥാനങ്ങൾ.
ആരോഗ്യം,കുടുംബക്ഷേമം വകുപ്പുകൾ കൈകാര്യം ചെയ്യുന്ന വി. എസ്. ശിവകുമാറാണ് നിലവിൽ ആയുഷ് വകുപ്പും കൈകാര്യം ചെയ്യുന്നത്.
(2015 ഓഗസ്റ്റ് പ്രകാരം).
ആയുഷ് (AYUSH) എന്നത് ആയുർവേദം , യോഗ , പ്രകൃതിചികിത്സ , യുനാനി , സിദ്ധ , ഹോമിയോപ്പതി എന്നീ ചികിത്സാ സമ്പ്രദായങ്ങളെയാണ് പ്രതിനിധീകരിക്കുന്നത്.
A - Ayurveda ( ആയുർവേദം ) Y - Yoga and Naturopathy ( യോഗയും പ്രകൃതിചികിത്സയും ) U - Unani ( യുനാനി ) S - Siddha ( സിദ്ധ ) H - Homoeopathy ( ഹോമിയോപ്പതി ) ലക്ഷ്യങ്ങൾ കേരളത്തിൻറെ തനതു ചികിത്സാ സമ്പ്രദായങ്ങളെ ലോകത്തിനു മുമ്പിൽ അവതരിപ്പിക്കുക.
ആയുഷ് ചികിത്സാ സൗകര്യങ്ങളുള്ള മെഡിക്കൽ കോളേജുകളും ഡിസ്പെൻസറികളും സ്ഥാപിക്കുക.
ഔഷധങ്ങളുടെ ഗുണനിലവാരവും ലഭ്യതയും ഉറപ്പുവരുത്തുക.
ഔഷധ സസ്യങ്ങളിൽ നിന്നും പുതിയ മരുന്നുകൾ നിർമ്മിക്കുക.
ഔഷധ മരുന്നുകൾ ലോക വിപണിയിലെത്തിക്കുക വഴി കേരളത്തിൻറെ സമ്പദ്‌വികസനം.
പാർശ്വഫലങ്ങളില്ലാത്ത ചികിത്സയും ജീവിതശൈലീരോഗങ്ങളുടെ നിയന്ത്രണവും.
രോഗപ്രതിരോധ ചികിത്സാ മേഖലയെ ശക്തിപ്പെടുത്തുക.
ആയുഷ് ചികിത്സാരീതികളെ സംബന്ധിച്ച വിദ്യാഭ്യാസ മേഖലയുടെ നിലവാരമുയർത്തുക.
ആയൂർ
8°53′50″N 76°51′38″E ﻿ / ﻿ 8.897318°N 76.860569°E ﻿ / 8.897318; 76.860569 കൊല്ലം ജില്ലയിലെ ഒരു ഗ്രാമമാണ് അയൂർ .
എം സി റോഡിലാണ് ഈ സ്ഥലം സ്ഥിതിചെയ്യുന്നത്.
കൊല്ലം നഗരത്തിന്റെ കിഴക്കുഭാഗത്ത് 32 കി.
, കൊട്ടാരക്കരയിൽ നിന്ന് 17 കി.
മി. ദൂരെ, തിരുവനന്തപുരത്തിന് 55 കി.
അഞ്ചലിൽ നിന്ന് 8 കി.
മീ അകലെ സ്ഥിതി ചെയ്യുന്നു നിലമേൽ , കടയ്ക്കൽ ആയൂരിന്റെ  തെക്കുഭാഗവും ആണ്.
റബ്ബർ , നെല്ല് , കശുവണ്ടി , കുരുമുളക് എന്നിവ പ്രധാന വാണിജ്യ വസ്തുക്കളാണ്.
വിമാനമാർഗ്ഗം തിരുവനന്തപുരം ഇന്റർനാഷണൽ എയർപോർട്ടാണ് അടുത്തുള്ള വിമാനത്താവളം.
കൊല്ലം ജംഗ്ഷൻ റെയിൽവേ സ്റ്റേഷൻ 31 കിലോമീറ്റർ അകലെയാണ്.
സമീപ പട്ടണങ്ങൾ കൊട്ടാരക്കര അഞ്ചൽ കടയ്ക്കൽ കിളിമാനൂർ പുനലൂർ പ്രധാന വിദ്യാഭ്യാസ സ്ഥാപനങ്ങൾ ചെറുപുഷ്പാ സെട്രൽ സ്കൂൾ,ആയൂർ വയലാ ഗവ.
ഹയർ സെക്കൻഡറി സ്കൂൾ ജവഹർ ഹയർ സെക്കൻഡറി സകൂൾ ആയൂർ കെ പി എം എച്ച് എസ് എസ് ചെറിയവിളനെല്ലൂർ അർക്കന്നൂർ വൊക്കേഷണൽ ഹയർസെക്കൻഡറി സ്കൂൾ മാർത്തോമാ കോളേജ്, ആയൂർ ഗവ.
ഹയർ സെക്കൻഡറി സ്കൂൾ തേവന്നൂർ സർക്കാർ സ്ഥാപനങ്ങൾ ശ്രീ ഭരണിക്കാവിൽ ഭഗവത്തിഷേത്രം ഇളമാട് ആരാധന
thoma ത്തഡോൿസ്‌ ചർച്ചു് ആയൂർ ചെറിയവിളനെല്ലൂർ ആയിരവല്ലൻ ക്ഷേത്രം ആക്കൽ ആയിരവല്ലി ക്ഷേത്രം
ശ്രി ഭുവനേശ്വരി ക്ഷേത്രം ആയൂർ
മലപ്പേരൂർ ശ്രീ ആയിരവില്ലി ക്ഷേത്രം വയണാംമൂല  ശ്രീ മഹാദേവർ ക്ഷേത്രം, ആയൂർ
മാർത്തോമാ ചർച്ചു് പെരിങ്ങള്ളൂർ
ശാലേം മർത്തയുമാ ചർച്ചു് ആയൂർ
സെന്റ് മേരീസ് ഓർത്തഡോസ്  ചർച്ചു് ആയൂർ
മലപേരൂർ മാർത്തോമാ ചർച്ചു്
സെന്റ് മേരീസ് മലങ്കര കത്തോലിക്ക ചർച്ചു് ആയൂർ
പെരിങ്ങള്ളൂർ ജുമാ മസ്ജിദ് തോമസ് ഓർത്തഡോക്സ് ചർച്ച്, നീറായിക്കോട് ,ആയൂർ St തോമസ് ഓർത്തഡോക്സ് ചർച്ച്, കമ്പംകോട് പുതുപ്പടപ്പ് , ആയൂർ പുറത്തേയ്ക്കുള്ള കണ്ണികൾ http://www.india9.com/i9show/Ayoor-57109.htm
ആയുധം (വിവക്ഷകൾ) ഇംഗ്ലീഷ് വിലാസം https://ml.wikipedia.org/wiki/Aayudham
ആയുധം എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
ആയുധം - വേട്ടയാടാനോ സ്വയരക്ഷയ്കോ ശത്രുക്കളെ നേരിടാനോ മനുഷ്യൻ ഉപയോഗിക്കുന്ന ഉപകരണം ആയുധം (ചലച്ചിത്രം) - 2008-ൽ പുറത്തിറങ്ങിയ മലയാളചലച്ചിത്രം ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
ആയുധപൂജ ഇംഗ്ലീഷ് വിലാസം https://ml.wikipedia.org/wiki/Ayudha_Puja ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
നവരാത്രി ഉത്സവത്തിൻറെ ഏറ്റവും പ്രധാനപ്പെട്ട ചടങ്ങ് പൂജയാണ്.
കേരളത്തിൽ ദശമി വരെയുള്ള അവസാനത്തെ മൂന്നു ദിവസത്തെ ആചാരങ്ങൾക്ക് ആയുധപൂജ എന്നു പൊതുവേ പറയാറുണ്ട്.
തന്ത്ര ശാസ്ത്രത്തിൽ പൂജ, ഹോമം, ബലി, തർപ്പണം എന്നീ ക്രിയകളാണ് അനുഷ് ഠാനങ്ങളുടെ പ്രായോഗിക സ്വരൂപം.
ഇവിടെ പൂജയ്ക്കാണ് പ്രാധാനം.
നവരാത്രി ആഘോഷത്തിൻറെ എട്ടാം ദിവസം വൈകുന്നേരത്തോടെ തൊഴിലാളികളും കരകൗശലപണിക്കാരും ഉദ്യോഗസ്ഥരുമെല്ലാം അവരവരുടെ തൊഴിലുപകരണങ്ങളും വിദ്യാർത്ഥികൾ പാഠപുസ്തകങ്ങളും പേനയും മറ്റും പൂജയ്ക്കു വേണ്ടി സമർപ്പിക്കുന്നു.
നവമി ദിവസം അടച്ചുപൂജയാണ്.
പത്താം ദിവസം വിജയദശമി.
അന്നു കാലത്ത് പൂജയ്ക്കു ശേഷം കിട്ടുന്ന പണിയായുധങ്ങൾ, തൊഴിലുപകരണങ്ങൾ, പാഠപുസ്തകങ്ങൾ എല്ലാം ജീവിതവിജയത്തിന് ആവശ്യമായ ദൈവികാനുഗ്രഹം സിദ്ധിച്ചവയായിരിക്കും എന്നാണ് വിശ്വാസം.
ആയുഷ്കാലം ഇംഗ്ലീഷ് വിലാസം https://ml.wikipedia.org/wiki/Aayushkalam
കമൽ സംവിധാനം ചെയ്ത് 1992-ൽ പുറത്തിറങ്ങിയ ഒരു മലയാളചലച്ചിത്രമാണു ആയുഷ്കാലം .
മുകേഷും , ജയറാമും പ്രധാന വേഷങ്ങൾ അഭിനയിച്ച ഈ ചിത്രം ഒരു ഹൃദയം മാറ്റിവയ്ക്കൽ ശസ്ത്രക്രിയയും അതെത്തുടർന്നുണ്ടാകുന്ന ഉദ്വേഗം നിറഞ്ഞ സംഭവങ്ങളേപ്പറ്റിയുള്ളതാണു.
1990-ൽ പുറത്തിറങ്ങിയ ഹോളിവുഡ് ചിത്രങ്ങളായ ഗോസ്റ്റ് , ഹാർട്ട് കണ്ടീഷൻ എന്നിവയെ അടിസ്ഥാനമാക്കിയാണ് ഈ ചിത്രം നിർമ്മിച്ചിരിക്കുന്നത്.
ബ്രിട്ടീഷുകാരനായ ഗാവിൻ പക്കാർഡ് ബെഞ്ചമിൻ ബ്രൂണോ എന്ന ശ്രദ്ധേയമായ വില്ലൻ കഥാപാത്രത്തെ ഈ ചിത്രത്തിലൂടെ ആസ്വാദകർക്ക് നൽകി.
അഭിനേതാക്കൾ അഭിനേതാവ് കഥാപാത്രം മുകേഷ് ബാലകൃഷ്ണൻ ജയറാം എബി മാത്യു ശ്രീനിവാസൻ ദാമു മാതു ശോഭ സായി കുമാർ അലക്സ് ഗാവിൻ പക്കാർഡ് ബെഞ്ചമിൻ ബ്രൂണോ കെ.പി.എ.സി. ലളിത ദാക്ഷായണി സിദ്ദിഖ് ഹരിപ്രസാദ് ഒടുവിൽ ഉണ്ണികൃഷ്ണൻ മേനോൻ ഇന്നസെന്റ് ഗോപാലമേനോൻ സീനത്ത് ഗീത ആലുമ്മൂടൻ വേലു മൂപ്പൻ മാമുക്കോയ വർഗ്ഗീസ് ഗാനങ്ങൾ
ഗാനരചന നിർവ്വഹിച്ചിരിക്കുന്നത് കൈതപ്രം ദാമോദരൻ നമ്പൂതിരി , സംഗീതസംവിധാനം നിർവ്വഹിച്ചിരിക്കുന്നത് ഔസേപ്പച്ചൻ .
"മൗനം സ്വരമായ്" കെ.ജെ. യേശുദാസ് , കെ.എസ്. ചിത്ര 2.
"മൗനം സ്വരമായ്" കെ.ജെ. യേശുദാസ് പുറത്തേക്കുള്ള കണ്ണികൾ ആയുഷ്കാലം ഇന്റർനെറ്റ് മൂവി ഡാറ്റാബേസിൽ ആയുഷ്കാലം – മലയാളസംഗീതം.
ആയോധനകല ഇംഗ്ലീഷ് വിലാസം https://ml.wikipedia.org/wiki/Martial_arts പുരാതന കാലത്തിൽ ബോക്സിങ്ങ് അനുഷ്ഠിക്കുന്നു
ശാരീരികവും മാനസികവുമായി പോരാട്ടമുറകൾ സ്വായത്തമാക്കുന്ന കലയാണ് പോരാട്ടകല അല്ലെങ്കിൽ ആയോധനകല .
ആയോധന മുറകളും കഠിനാധ്വാനപ്രയത്നവും മൂലം പാരമ്പര്യ യുദ്ധമുറകൾ എന്നപോലെ പരുവപ്പെടുന്നതാണ്.
സ്വയരക്ഷക്കായോ പ്രതിയോഗ്യതയ്ക്കായോ ശാരീരിക മാനസിക വളർച്ചയ്ക്ക് വേണ്ടിയോ അനുഷ്ഠിക്കുന്ന കലയാണ് ഇത്.
കളരിപ്പയറ്റ് കേരളത്തിന്റെ തനതായ ആയോധനകലയാണ്.
ഇതും കാണുക കളരിപ്പയറ്റ് കരാട്ടെ കുങ് ഫു അവലംബം Martial arts എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ആയുഷ് മന്ത്രാലയം ഇംഗ്ലീഷ് വിലാസം https://ml.wikipedia.org/wiki/Ministry_of_AYUSH
ആയുഷ് മന്ത്രാലയം ( The Ministry of AYUSH) കേന്ദ്ര സർക്കാറിന് കീഴിൽ രൂപം കൊണ്ട് വ്യത്യസ്ത ആരോഗ്യ മേഖലകളെ സംയോജിപ്പിച്ചുള്ള മന്ത്രാലയമായ ആയുഷ് 2014 നവംബർ 9 നാണ് നിലവിൽ വന്നത്.
The Department of Ayurveda,(A) Yoga and Naturopathy, (Y)Unani(U), Siddha(S) and Homoeopathy(H) , എന്നീ അഞ്ച് വിഭാഗങ്ങളുടെ പേരിന്റെ ആദ്യാക്ഷരം ഉപയോഗിച്ചെഴുതിയ ചുരുക്കെഴുത്താണ് ആയുഷ്.
(AYUSH) ഈ മേഖലകളിലുള്ള പഠന-ഗവേഷണങ്ങളെ വികസിപ്പിക്കുക എന്ന ലക്ഷ്യത്തോടെയാണ് ഈ പദ്ധതി നിലവിൽ വന്നത്.
ഈ അഞ്ച് മേഖല കൂടാതെയുള്ള ഇതര സമാന്തര വൈദ്യശാസ്ത്രമേഖലകളും ഈ വകുപ്പിന് കീഴിലാണ് വരുന്നത്.1995 മാർച്ചിൽ ഇ വകുപ്പ് Department of Indian Systems of Medicine and Homoeopathy (ISM H) എന്ന് പേരിൽ നിലവിലുണ്ടായിരുന്നു.
2003 മാർച്ചിൽ പുതിയ പേര് സ്വീകരിച്ചു.
ആരോഗ്യ-കുടുംബക്ഷേമ മന്ത്രാലയത്തിന് കീഴിലായിരുന്നു അന്ന് ഈ വകുപ്പ് പ്രവർത്തിച്ചിരുന്നത്.
ഭാരതീയ ജനതാപാർട്ടിയുടെ തെരഞ്ഞെടുപ്പ് പത്രികയിൽ ഇതിനെ പരിപോഷിപ്പിക്കാൻ പിന്തുണക്കാനും പൊതു നിക്ഷേപം വർദ്ധിപ്പിക്കുമെന്ന് പ്രഖ്യാപിച്ചിരുന്നു.
ആയുഷ് എന്ന വാക്ക് ഒരേ സമയം സംസ്കൃതത്തിൽ ജീവൻ എന്ന അർഥം ലഭിക്കുന്ന ഒരു വാക്കുകൂടിയാണ്.
സമിതികൾ
ആയുഷ് വകുപ്പിന് കീഴിന്റെ നിയന്ത്രണത്തിലുള്ള സമിതികൾ:
ഗവേഷണ കേന്ദ്രങ്ങൾ: Central Council for Research in Ayurvedic Sciences (CCRAS) Central Council for Research in Siddha (CCRS) Central Council for Research in Unani Medicine (CCRUM) Central Council for Research in Homoeopathy (CCRH) Central Council for Research in Yoga and Naturopathy (CCRYN) Pharmacopoeial Laboratory for Indian Medicine (PLIM) Homoeopathic Pharmacopoeia Laboratory (HPL)
ദേശീയ സ്ഥാപനങ്ങൾ (Education in Indian Medicine): National Institute of Ayurveda, Jaipur (NIA) National Institute of Siddha, Chennai (NIS) National Institute of Homoeopathy, Kolkata (NIH) National Institute of Naturopathy, Pune (NIN) National Institute of Unani Medicine, Bangalore (NIUM) Institute of Post Graduate Teaching and Research in Ayurveda, Jamnagar, Gujarat (IPGTR) Rashtriya Ayurveda Vidyapeeth, New Delhi (RAV) Morarji Desai National Institute of Yoga, New Delhi (MDNIY)
പ്രൊഫഷണൽ കൗൺസിലുകൾ Central Council of Homoeopathy (CCH) Central Council of Indian Medicine (CCIM) Indian Pharmacopoeia Commission ഇതും കാണുക AYUSH-ISHA Organic Health Systems ആയുഷ് വകുപ്പ് (കേരളം) അവലംബം
എത്യോപ്യൻ ഗുണിതം ഇംഗ്ലീഷ് വിലാസം https://ml.wikipedia.org/wiki/Ethiopian_multiplication
ഭാരതത്തിലെ വേദഗണിതമെന്ന പോലെ പുരാതന എത്യോപ്യയിൽ നിലവിലുണ്ടായിരുന്നൊരു ഗുണിതരീതിയാണ് എത്യോപ്യൻ ഗുണിതം .
അല്പം മാറ്റങ്ങളോടെ ഇന്നും റഷ്യയുടെ ഉൾഗ്രാമങ്ങളിൽ ഈ രീതി ഉപയോഗിച്ചുവരുന്നുണ്ട്.
സംഖ്യകളെ തമ്മിൽ കൂട്ടാനും ഇരട്ടിപ്പിക്കാനും പകുതി കാണാനും മാത്രം അറിയാവുന്ന ഒരാൾക്ക് വളരെ എളുപ്പം ചെയ്യാവുന്ന ഒരു രീതിയാണിത്.
ഗുണന രീതി
ഗുണിക്കേണ്ട സംഖ്യകളെ രണ്ടു നിരകളായി എഴുതുന്നു.
ഒന്നിനെ ഹൗസെന്നും രണ്ടാമത്തേതിനെ പെബിൾസെന്നും വിളിക്കുന്നു.
സാധാരണയായി വലതുവശത്തെ നിരയേയാണു പെബിൾസെന്നു പറയുന്നത്.
എന്നാൽ ഹൗസെന്ന രണ്ടാമത്തേ നിരയെ വലതുവശത്തെഴുതുന്ന രീതിയും ഉണ്ട്.
ഗുണിക്കേണ്ട രണ്ടു സംഖ്യകളിൽ ഏതിനെ പെബിൾസാക്കണമെന്ന് ഗുണിക്കുന്ന ആൾക്കു തീരുമാനിക്കാവുന്നതാണ്.
ഈ ഗുണന രീതിയനുസരിച്ച് പെബിൾസിലെ ഗുണിക്കേണ്ട സംഖ്യയെ ഓരോ വരിയിലും ഇരട്ടിപ്പിക്കുന്നു.
അതേ സമയം ഹൗസിലെ ഗുണിക്കേണ്ട സംഖ്യയെ ഓരോ വരിയിലും നേർപകുതിയായി കൂറച്ചെഴുതുന്നു.
ഹൗസിലെ സംഖ്യ ഒന്നിലെത്തുന്നതു വരെ ഇതു തുടരണം.
ഹൗസിലെ ഗുണിക്കേണ്ട സംഖ്യ ഒറ്റസംഖ്യ ആണെങ്കിൽ അതിനെ പകുതി ആക്കുമ്പോൾ ശിഷ്‌ടം കിട്ടും.
അങ്ങനെ കിട്ടുന്ന ശിഷ്‌ടം ഒഴിവാക്കുകയാണു ചെയ്യുക (ഉദാഹരണത്തിന് 125 എടുക്കുക, 125 - ന്റെ പകുതി 62 ആയിട്ടെടുത്ത് ശിഷ്‌ടം വരുന്ന ഒന്നിനെ ഒഴിവാക്കുന്നു).
ഇനി, ഹൗസിൽ വരുന്ന സംഖ്യകൾ വളരെ പ്രധാനപ്പെട്ടതാവുന്നു.
ഹൗസിലെ ഒറ്റസംഖ്യകൾക്കു നേരെ അടുത്ത നിരയിൽ വരുന്ന പെബിൾസിലെ സംഖ്യകളെ തമ്മിൽ കൂട്ടിയാൽ ഗുണന ഫലം ലഭിക്കുന്നു.
ഉദാഹരണവും വിശദീകരണവും
24 - ഉം 36 - ഉം തമ്മിൽ ഗുളിക്കണമെന്നിരിക്കട്ടെ, ഇവിടെ 24 - ന്റെ കൂട്ടത്തെ ഹൗസായും 36 - ന്റെ കൂട്ടത്തെ പെബിൾസായും എടുക്കുന്നു.
ഹൗസിനെ ഓരോ നിരയിലും പകുതിയാക്കണം (ശിഷ്ടം വരുമ്പോൾ അതിനെ ഒഴിവാക്കണം) അതുപോലെ പെബിൾസിനെ ഓരോ നിരയിലും ഇരട്ടിപ്പിക്കണം എന്ന നിയമം വെച്ച് താഴെ കാണുന്നതു പോലെ ഒരു പട്ടിക കിട്ടുന്നു.
ഹൗസ് പെബിൾസ് 24 36 12 72 6 144 3 288 1 576
ഹൗസിലെ അവസാന രണ്ടു കള്ളികളിൽ മാത്രമേ ഇവിടെ ഒറ്റസംഖ്യകൾ വന്നിട്ടുള്ളൂ.
അതുകൊണ്ട് അതിനു നേരേയുള്ള പെബിൾസിലെ സംഖ്യകളെ തമ്മിൽ കൂട്ടിയാൽ (576 + 288) 24 - ഉം 36 - ഉം ഗുണിച്ച ഫലം, 864  കിട്ടുന്നു.
താഴെ കൊടുത്തിരിക്കുന്ന ഉദാഹരണങ്ങൾ കൂടി നോക്കുക.